OBSERVATIONES ZOOLOGICAE. 
2Zj6 
clubio quod erant majora. Validi motus in ventre et lateribus visi, quoties 
aliquod insectum voraverat. Post horae spatium rursus defossa observata est. 
Eodem modo d. 5 . et 7. Jun. 
D. 8. Jun. mane adfuit, oniscis nutrita. Vidi nunc, eam saepe corpore tan- 
tum antrorsum moto et hiante ore invadere insecta , haud projecta lingua. 
Saepe etiam incassum haec fieri, illamque nihil capere. Post deglutitum in- 
sectum os pedibus anterioribus uno post alterum extergere amat. Post meri- 
diem non adfuit. Visa mihi jam est consuetum et habitualem antri subterranei 
exitum habere. 
D. 9. Jun. mane visa; oniscos plures deglutivit magno ut visum appetitu; 
eodem sese defodit. D. 3 . Jul. visa et 4. Jul. mane rursus abscondita. 
D. 22. Jul. quum redux ex itinere helvetico siccissimam terram reperirem, 
abunde aqua perfudi. Ita paulo post ad superficiem emersit , et muscas exhi- 
bitas voravit. Itaque ob siccitatem modo videtur sub terra delituisse. Postea 
vidi quoties bene pasta esset , eam retrogradam se in terra defodisse , et unum, 
duos aut tres dies delituisse. 
Posui postea cum ea sub eadem campana ranam bufonem, semiadultam, 
calamitam juniorem , et ranam temporariam juniorem. Quando calamita illa 
se movebat , observavi bufonem utrumque in illam irruere , ut tamen non vo- 
raverint. Quum tamen post aliquot dies calamita evanuerit, suspicor illam 
voratam esse. 
Bufo longe solertius et minore insultu insecta ligurivit, ut quasi fascino 
^absorberentur, ut olim jam observavi, lingua citissime projecta. Aliquando 
accidit, ut terrae portionem simul carperet, uti praecedentes. 
Rana agilius saltu aliquo insiliit in praedam. Jucundum erat videre , quo- 
modo abligurito phalangio aliquo opilione pedibus adhuc propendentibus 
uterque bufo pedibus os extergeret , et amovere pedes insecti moliretur. 
Bufo voravit scolopendram forficatam et carabum minorem , quo tamen 
deglutito gulae molimina in bufone observavi, quasi ab acrimonia insecti male 
haberet. Limacem exiguum projectum non tetigit. Muscas tenaces aliquot 
objeci. Non modo neglexit bufo , sed et appropinquantes pedibus anterioribus 
removit , et calcitrando quasi pepulit. 
Fine Augusti diutius latuit , ut per octiduum non in conspectum prodiret. 
D. 29. Aug. ex latibulo rediens magnitudine aucta , et glabra magis nitensque 
visa, licet coloribus haud distinctioribus. Tum rursus delituit ad 11. Sept. 
usque, quo die iterum major mihi visa; et nunc maxime ineptius muscas 
